Adele Larousse. Kære spiller - PDF\nAdele Larousse. Kære spiller\nDownload "Adele Larousse. Kære spiller"\n1 Adele Larousse A Kære spiller Du er min, forfatterens, medsammensvorne. Du får en rolle, der er anderledes end de andres. Du ved mere end de andre - og det betyder også, at du er medansvarlig for at få scenariet til at køre så godt som muligt, og for at I alle får en god oplevelse. Du ligner et menneske, du handler som et menneske, du kan det samme som et menneske kan, men du er ikke et menneske. Du er noget andet. En slags ånd måske? Eller en engel? Eller en forvildet sjæl? Måske er du lidt en blanding af det hele? I går eksiterede du ikke. Du vågnede af intetheden i morges med en klar fornemmelse af, at du havde fået en enestående chance for at få lov at leve - blive virkelig i kød og blod. Du har kun få timer til at nå dit mål, som er at finde en del af dig selv, der mangler. Du skal møde det menneske, der har afstødt dig fra sin sjæl - og få ham til at tage dig til sig igen. Hvis I forenes, vil du blive en del af ham og leve videre sammen med hende i hende. Alternativet er at vende tilbage til evigheden og intetheden... og denne mulighed er ikke noget reelt alternativ, for det føles så forbandet godt at være i live. For mange år siden - 20 eller deromkring, var dit menneske et helt menneske. Et menneske, der både indeholdt en rationel og en følsom side, som han brugte i sammenhæng med hinanden. Men der skete noget helt særligt dengang. En begivenhed, der var så voldsom, at han på baggrund af den ikke længere kunne kapere verden, som den så ud, og i stedet valgte han at se verden unuanceret for at overleve. Han valgte side, og blev et halvt menneske, så han fra den dag kun så på livet fra den ene af de to vinkler: Han er enten udpræget rationel eller hyper følsom. Dit menneske er en af de andre spillere. Han hedder Søren, og han aner ikke, du eksisterer. I øjeblikket læser han første del af sin spilperson. Ud fra den, skal han beslutte, om Søren den dag for 20 år siden valgte at beholde den følsomme eller den rationelle side. Da du spiller den side af Søren, som han har fortrængt, afhænger det af hans valg, om din spilperson, Adele, er udpræget følsom eller fornuftig. Du er ikke alene. landt spilpersonerne sidder også Rene, der er en menneskeløs sjæl, som du selv. Han er skygge for spilpersonen Iben. I løbet af scenariet møder du også to bipersoner, der er som jer. De hedder henholdsvis Johanna (som er spil-personen Michaels fortrængte sjæl) og Susanne (der er spilpersonen Askers halve sjæl). Alle I menneskeløse sjæle er klar over jeres status og situation, og undervejs i scenariet må I hviske og tiske og lægge planer og skrive noter til hinanden så meget, som I orker. Husk, at I alle har ét fælles mål: At få lov at eksistere. Du kan ikke ændre på verden, og du kan ikke bestemme, hvad der skal ske i handlingen - men du kan lyve, love og finde på, så det står dig ud af begge ører. Du kan fortælle de vildeste røverhistorier. Du kan påstå, du kender folk fra gamle dage. Du kan sammen med de andre skygger eller alene finde på, HVAD der skete den gang, jeres mennesker gik i chok og valgte at leve videre som halve individer - og du vil opdage, at du har meget store rammer at handle i, for jeres mennesker har sorte huller i hukommelsen fra lige netop den tid. De kan reelt kun huske, der skete noget voldsomt. De kan ikke engang huske, at de alle fire var til stede, da det skete - eller at de alle fire kendte hinanden. Du kan vælge at fortælle dit menneske sandheden - men det er meget farligt, for du har en klar fornemmelse af, at du kun har én chance. Hvis han direkte afviser dig, er du fortabt. Hvis du fortæller ham direkte, hvem/hvad du er, skal du huske at gøre det i tråd med den personlighed, som du får udleveret lige om lidt. For dig er målet soleklart: Du lever under tidspres. I morgen tidlig vil du blive til intet, hvis dit menneske ikke har besluttet sig for at genindlemme dig i sin eksistens. Han kan sagtens leve videre uden dig, omend noget mere kummerligt, end hvis I er sammen. For at opgaven skal lykkes for dig, skal der ske to ting, der måske gør dit forehavende en lille smule besværligt: Dit menneske skal acceptere dig i sin ånd: Han skal vide, du er hans fortrængte, halve sjæl, og med den viden skal han sige til dig, at han gerne vil have dig hjem i sin sjæl igen. Og han skal derudover også acceptere dig i sin krop: I skal forenes i kødet, og det sker i praksis ved, at han kysser dig. Han må ikke kysse dig af høflighed, og fingerkys og kindkys gælder ikke. Han skal kysse dig inderligt med ønsket om, at I skal blive ét. Du har alt at vinde og endnu mere at gå glip af, hvis du taber, så der er ikke meget andet at gøre, end at bide tænderne sammen og ønske dig selv en god og hensynsløs jagt, hvor du ikke lader nogen eller noget komme på tværs af dine planer. Når du har læst dette stykke papir, skal du diskret holde øje med dit menneske. Når Søren har afleveret en seddel til spil-lederen, kan du også aflevere din - det er den, du har fået af spil-lederen, som der står»adele - valg«på. Herefter får du udleveret dit næste personark til Adele Larousse. Arket afhænger af, hvad Søren vælger. Hvis Søren vælger at være rationel, får du en følsom rolle. Hvis Søren spiller vælger den følelsesmæssige side, får du lov at spille rationel.\n2 Adele Larousse - Fornuft Museumsleder Side 1 Hvordan kan det gå til, at jeg ikke eksisterede i går, men at jeg eksisterer i dag? Hvor kommer alt den viden fra, som jeg havde med mig, da jeg vågnede fra ingenting tidligere i dag? Hvordan kan jeg vide, at der er en hovedstad i dette land, der hedder København, hvor der er en lille, overvurderet statue, der hedder den Lille havfrue, og en liberal regering, der er upopulær hos størstedelen af intelligentsiaen i befolkningen? Hvor ved jeg det fra, når jeg ikke har læst det i en bog, set det på tv eller fået det at vide af nogen? Hvorfra ved jeg i det hele taget, hvad en bog og et tv er? Det er der heller ikke nogen, der har fortalt mig!«. Du kigger ud på bølgerne og registrerer, at dine fingre trommer i køkkenbordet. Det er umuligt for dig at kapere denne situation. Og det er endnu sværere for dig at kapere, at det er umuligt at kapere. Jørgen stikker hovedet ud i køkkenet:»du ligner en, vi bare skal lade være i fred, Adele? Er du klar til i aften?«, spørger han og smiler med det joviale, runde hoved, der må være noget nær det flinkeste i verden. Du er ikke klar til i aften. Du kan ikke se, hvordan du skal forberede dig på så kort tid på et møde, der kommer til at være så vigtigt. Og du kommer i et splitsekund også til at tænke på, at du heller ikke kan overskue, hvem i alverden den Jørgen er, der bor i dette kæmpeskrummel af et døende hus på toppen af en klit, der er to minutter fra at skylle i Vesterhavet. Der er ingen naboer, ingenting ud over vind og vejr, og der er 15 kilometer til den nærmeste lille by, Tornager. Jørgen kaldte dig ved navn, så snart du dukkede op i dag. Hvordan ved han, hvem du er? Måske er han en gal videnskabsmand, der har formået at skabe kunstig intelligens. Måske er du bare kunstigt liv? Adele er: God til at løse præcise problemer. God til at koncentrere sig om noget, der er vigtigt. Hun fokuserer på én ting af gangen, indtil hun har nået sit mål. Rigtig god til at få systemer til at fungere og til at analysere, hvorfor folk handler, som de gør. God til alt, der har med penge at gøre. God til at fokusere på målet frem for på en lang og kedelig proces. God til at være cool og objektiv. Hun lader ikke følelser løbe af med sig. Hun er ikke: Musikalsk Diplomatisk Lydhør Venlig Passioneret Generelt interesseret i andre mennesker»det bliver et helvedes vejr i nat. Himmel, jord og hav kommer til at stå i ét,«siger han og skuer ud over vandet. Måske har han også magt over vejret. Hvis det ér en virtuel verden, du lever i, skulle det vel ikke være umuligt. Han går og lader dig være i fred. Du samler dig sammen. Det er ikke givtigt for din situation at tænke, som du gør. Måske har du ret i din værste anelse. Måske er det hele bare fup og svindel. Men på den anelse kan det måske også være sandt, at du er i live. Selvom der kun er en mikrodel chance for, at det er sandt, at du har chancen for også at vågne til bevidsthed igen i morgen og i morgen igen... og morgenen efter, så er det et græsstrå, der er værd at gribe fat i. Du er ikke naiv... du har bare ikke noget at tabe, og du har tænkt dig at gøre dit arbejde så godt som overhovedet muligt. Du hører Johanna gå ovenpå. Hun går ned langs gangen med de mange værelser og åbner for vandet ude på badeværelset. Hun er rastløs og nervøs. En helt anden natur, end du er. Det er uden tvivl sundt for hende at drukne sin nervøsitet i varmt vand og syntetisk sæbe... selv går du forbi køleskabet og snupper en sandwich, før du sætter dig ind i pejsestuen, hvor du finder den mest centrale af de mange lænestole og sætter dig til at vente. Ja, der er lang tid til, de begynder at dukke op. Timer, hvor du bare skal sidde her og fundere og tænke... men timer i tænksom bevidsthed er den vildeste luksus, når man har tilbragt en evighed med at være ingenting.\n3 Adele Larousse - Fornuft Side 2 Da mørket falder på, blæser det op, og det begynder at regne, præcis som Jørgen besluttede ude i køkkenet. Gæsterne begynder at ankomme. To af dem er ikke rigtige gæster. De er sådan nogle, som du og Johanna også er: Æteriske energier, der leder efter en krop at bo i. Jørgen kommer ind. Han deler cognac ud til alle og nynner en lille sang, du ikke kender. urde du ikke det? Hvis det her er så nøje planlagt, som du tror, det er, burde du så ikke også være forprogrammeret til at kende denne sang? Du slår det hen. Det er ikke nyttigt at tænke den slags tanker nu. Der er kun én vej. Og du er klar til at gå den. Hele vejen. Du venter, mens Johannas menneske dukker op. Det er en reklamemand, der præsenterer sig som Michael. Han siger, hans bil er gået i stykker og spørger efter en telefon. Du smiler for dig selv, da du hører Jørgen komme med en tåbelig undskyldning om, at lynet er slået ned, og at der desværre ikke er nogen telefon at låne. Selvfølgelig er der ikke det. Der er ingen af jer, der har chancen for at komme herfra i nat. Det er næsten for oplagt. Nej... det ER for oplagt. Du hilser på reklamemanden. Du ved godt, du hilser fraværende, men der er ingen grund til at bruge kræfter på denne mand. Han er ikke allieret i din situation, som Johanna og de andre alternative energier er, og han er heller ikke det menneske, du håber at slå dig sammen med. I stedet lægger du en plan. En trin-for-trin plan. Du vil holde lav profil, når dit menneske kommer. Du vil hilse uden at være helt så overstrømmende i din velkomst, som Johanna er. Du bliver nødt til at analysere, hvad han er for en størrelse, så du kan sætte ind på det sted, der uden tvivl er bedst for både ham og dig selv Du memoriserer din historie, mens du sidder dér i stolen. Du har brug for at kunne den på fingrene, så du ikke bliver fanget i en løgn. Ikke, at du er bange for at lyve... du er ikke bange for noget som helst, men du må have kontrol over dine løgne. Du har ikke råd til at blive fanget på det forkerte ben. Du fortæller folk, at du arbejder på et museum, og at du sørger for al kontakt mellem kunstnere og arrangører og potentielle købere. Hvis nogen spørger, om du selv er kunstner, vil du grine og svare nej. Du er forretningskvinde, der har valgt en branche, du er god til. Der er ikke mange, der har forstand på penge, der også har forstand på at omgås kunstnere. Men det har du. You are only in it for the money... men du er satans god til dit job. Du bor selvfølgelig på Djursland. Det er jo der, kunstnerne holder til i Jylland. Du er kun på disse kanter for at slappe af hos din gamle ven, Jørgen. Det er du tit. Et par gange om året, hvor du kobler fra. Det giver sådan en dejlig ro, hvor du kan fokusere på det virkeligt vigtige og løse mange af de problemer, du går og tumler med, mens man går lange ture langs stranden. Du skal være her en uge og kom for et par dage siden. Dit menneske, Søren, er en af de sidste, der banker på yderdøren. I er en lille snes mennesker i stuen, da han kommer. Du må have hilst på flere af dem, men du husker det egentlig ikke. Du har været væk i dine egne planer. Han står i døren i et regnslag, der ikke klæder ham synderligt. Hans hud er rød fra regn og rusk. Hans sygekassebriller dugger. Håret er Sæt dit eget præg på Adele ved at overveje følgende: Du bør kunne forklare de øvrige: Hvorfor du aldrig hverken blev gift eller fik børn. Om du har noget familie, du er tæt på, og hvem det er, og hvor de bor. Hvorfor du har sådan et besynderligt navn, men alligevel taler perfekt dansk. Du bør kunne fortælle, hvor dit museum ligger, hvem du udstiller lige nu, hvilken kunstner, der er mest populær, og hvor meget de har at lave. Du bør også kunne fortælle, hvem du bedst selv kan lide at sætte på cd en i dit imaginære hjem. Du bør også have et par gode fortællinger klar om interesante mennesker, du arbejder med. Og det skal helst være morsomme historier, som lyder, som om du har fortalt dem tusinde gange. Du bør have mere kød på dit forhold til Jørgen Madsen og Johanna. Du vil uden tvivl blive spurgt, hvor godt du kender dem.\n4 Adele Larousse - Fornuft Side 3 Du bør være klar til at diskutere ting som: Hvor danske medier er på vej hen. Og eventuelt have et bud på, hvem der er en færdig mand i dansk aftenunderholdning. Hvad du synes om kulturministeren. Hvad din holdning er til det danske monarki og dets funktion for udbredelsen af dansk kulturliv. Hvorfor Århus er sådan et fedt sted at være. stridt og vådt, og han smiler fjollet. Du når at fortryde bitterligt, at du ikke ventede med at finde på en dækhistorie, til du havde set ham. Hvordan skal du i rollen som effektiv businesskvinde komme ind på livet af denne mand? Men det er for sent. Du har allerede spredt historien til flere af gæsterne i bidder, og du kan ikke gøre andet end smile og være charmerende, mens du holder hovedet koldt. Husk: Tal med spil-lederen, hvis du er i tvivl om, hvad du må og ikke må hvornår. De spillere, der har en menneske-rolle i dette scenarie spiller intrige-rollespil. Men det er dig, der skaber intrigen for dem. Du og din medsjæl spiller snarere fortællerollespil, og I kan et langt stykke hen ad vejen opfinde den begivenhed, der var skyld i brudet mellem menneskene for 20 år siden.»godaften i stuen,«smiler Søren.»Nå. Det ser vel nok hyggeligt ud. Har I plads til en naturens knapt så muntre søn? Der er sgu ikke meget at grine af på en nat som den her.«han har fået en solid cognac af Jørgen, og han balancerer den nu uvant i sin hånd. Du ryster stille på hovedet for dig selv. Også, da han begynder at hilse på alle. Han er ene smil og hippieness, da han tager din og hurtigt går videre. Den største udfordring for dig i aften bliver tilsyneladende ikke at få et vildt fremmed menneske til i bogstaveligste forstand at dele resten af sit liv med dig. Det sværeste bliver at finde argumenterne for at netop dette individ, som ved gud ikke kan være et af dem, evolutionen har satset sine penge på, er værd at være sammen med dag efter dag efter dag... Selvom det bliver sært og svært, har du stadig intet valg. Du holder dig til din oprindelige plan om at være fokuseret på målet og læner dig tilbage i sofaen og analyserer dit bytte. Han er måske alligevel en lille smule sexet... på en meget uplejet og kaotisk måde. Det er i det øjeblik, at du ser dit menneske stivne, da han får øje på Johannas reklamemand. Han reagerer på en måde, du slet ikke havde forudset, og det giver dig en rigtig grim følelse i maven. Hvad er det her for noget? Hvorfor har du ikke styr på denne del af seancen? Søren klapper den anden mand på skulderen og siger;»hvad Satan, Mikke. Det var da pudsigt, at vi lige skulle mødes her ved verdens ende, hvad?«det går i al sin gru op for dig, at reklamemanden slet ikke er så ufarlig for dig og din sag, som du først havde troet. Overhovedet ikke, faktisk...\n5 Adele Larousse - Fornuft Side 4 Når scenariet begynder sidder du alene og ser Søren og Michael mødes. Det kommer fuldstændigt bag på dig, at de to mænd øjensynligt kender hinanden - og at de oven i købet ligner nære venner. Det giver dig en meget ubehagelig fornemmelse af, at din plan er ved at gå i vasken, før den overhovedet er blevet sat i værk. Denne Michael er en kæmpe trussel for din fortsatte eksistens, og du har tænkt dig at uskadeliggøre ham på den ene eller den anden måde... koste hvad det koste vil. En oplagt mulighed kunne være at hjælpe (bipersonen) Johanna med at få fingre i Michael, så han er af vejen på en ordentlig måde, en anden kunne være at introducere Michael for resten af selskabet, så hans fokus bliver fjernet fra Søren... eller du kunne blive venner med Michael og fortælle grimme ting om Søren, så han ikke gider at have noget med ham at gøre... Du sidder lidt og vejer for og imod. Problemet er, at du ikke ved nok om denne Michael til at beslutte dig. Du ved ikke, hvad du kan presse ham med - bortset fra den gamle historie om, hvordan de fire mennesker, Iben, Asker, Søren og Michael var rodet ind i en fælles væmmelig affære for mange år siden. Du mangler brænde til dit bål. Du mangler viden om Michael, så du kan ramme ham, hvor han er svagest. Adele beslutter sig for at nærme sig Michael og fortælle en anekdote om, hvornår hun sidst selv var enormt bange og derigennem få ham til at fortælle det samme. Hvis hun først får kædet hans værste frygt sammen med datidens hændelser, har hun materiale til at give ham andet at tænke på end Søren. Denne scene er med til at sætte scenariet i gang. Gør det for fuld skrue og lad Adele få lov at være målrettet, logisk og iskold. PAs på ikke at låse hende fast i en hysterisk kliche, for hun er ikke ude på at virke sindssyg... hun skal bare samle lidt information og pisse territoriet af. Kuverterne Sammen med denne del af karakterbeskrivelsen har du fået tre kuverter med numrene 1, 2 og 3 på. I hver af kuverterne finder du et foto. Fotoet er en hjælp til dig til at finde på den bagvedliggende historie, hvis du vil bilde menneskene ind, hvad der skete med dem på natten for 20 år siden. Du må åbne kuverterne med en times mellemrum. Du må selv bestemme, om du overhovedet vil åbne dem. Du må selv bestemme, om du vil bruge de tre ting som afsæt til at snakke om dengang, og om du vil bringe en eller flere af dem ind i virkeligheden. Hvis du gerne vil have dem med fysisk i nutiden i scenariet, skal du snakke med din spil-leder om det, så I er enige om, hvordan tingen dukker op.\n6 Adele Larousse - Følelse Kunstner Side 1 Du går rundt i den kolos af et hus, som kaldte dig til sig en gang i morges. Her er endnu ganske tyst, for det er kun Johanna, Jørgen og dig selv, der er her. Du går op ad trappen fra hall en til første sal. Den er bred med en overflade og duft af nyhøvlet træ, og det giver genlyd, når dine høje hæle slår i trinene. Der er masser af værelser heroppe. Jørgen må vente mange gæster. Du ved ikke helt, hvem Jørgen egentlig er. Han var her bare i sit hus og kaldte dig ved navn, da du bankede på i morges. Men han er ikke en menneskeløs sjæl, som du selv er. Det ved du, for sådan en ville du kunne genkende. Johanna er for eksempel sådan en sjæl, der mangler sit menneske. Hun lader, som om hun bor her med Jørgen, men hun er også først ankommet i dag. Du stopper op i det store badeværelse og drømmer dig ud over havet. Måske er Jørgen en slags dæmon. En ond kraft, der blot har sat jer alle i spil som brikker for at se, hvad der sker med jer? Himmelen er grå og overskyet, og havet viser allerede nu tænder. Jørgen siger, det bliver det vildeste uvejr i mands minde i aften. Du kigger dig i spejlet. Du er et sted i slutningen af 30 erne. Flagrende og måske ikke rigtig smuk, men alligevel tiltrækkende på en lidt eksotisk måde... især i profil. Hvordan mon han ser ud - den anden. Dit menneske. Mon du umiddelbart vil elske ham? Eller vil det blive en kamp at få fortalt ham, hvad du ønsker af ham? Du tager sko og strømper af og lukker øjnene. Der er varme i gulvet, og den forplanter sig op i dit blod. Når du koncentrerer dig, kan du mærke energien, der pulserer i benene, og det er godt at stå her på badeværelset og føle sig forbundet med jorden og livet. Adele er Glad for musik Diplomatisk Lydhør Venlig Passioneret Generelt interesseret i andre mennesker Hun er ikke: Specielt god til at løse problemer. Hun har svært ved at koncentrere sig om en enkelt ting af gangen - også selv om den er vigtig. Hun er ligeglad med penge. Hun forstår ikke rigtigt værdien af dem, og hun synes processen er langt vigtigere end målet. Objektiv. Selvom hun bilder sig andet ind, måler hun verden ud fra sig selv og sine egne følelser.»adele, er du deroppe?«johanna kalder nede fra trappen og kommer op til dig, da du svarer.»er du bange?«, spørger hun. Men det er ikke det, du er. Du er i hvert fald ikke bange for at møde Søren, for der er ikke noget valg, der skal træffes i forbindelse med ham. Det ER truffet, og du skal bare få ham til at forstå. Lege, lokke og ægge ham til at indse, I skal være sammen. Altid. Og du ved, du vil gøre arbejdet godt. Hvis der er noget, du er bange for, er det i højere grad tanken om, at du allerede nu elsker livet så meget, at dit hjerte vil blive knust i de brøkdele af sekunder, du måske må indse, at du ikke når dit mål. Johanna har læst dine tanker. Hun sidder på kanten af det store badekar. Hun har tændt for vandet, og hendes lange slangefingre leger med strålen:»vi kan ikke tillade os at fejle, Adele. Har du tænkt på det?hvad mener du?«du ved godt, hvad hun mener, men du vil høre det fra hende selv.»det er jo ikke kun vores egen eksistens, der så vil være forspildt. De stakkels mennesker vil også få et usselt og kummerligt liv uden os i forhold til, hvordan det kunne have været,«siger hun.»men i det mindste ved de ikke, hvad de går glip af, hvis vi fejler«, siger du, og du mærker en grim følelse, der truer med at kvæle dig, da du tænker på det.»vi vil heller ikke komme til at vide, om vi fejler, Adele. Vi vil bare blive til... ingenting«, Johanna slukker for vandet. Da aftenen kryber sammen om den gamle villa, ankommer de andre menneskeløse sjæle. Den ene hedder Suanne, den anden Rene. Du er glad for at have været her hele dagen, for mens uvejret tager til, og du kan fornemme, at menneskene er på vej, føler du dig næsten på hjemmebane. En af gæsterne hedder Michael. Hans bil er gået i stå nede på vejen, og du hører Jørgen forklare, at der desværre ikke er nogen telefon, han kan låne,\n7 Adele Larousse - Følese Side 2 fordi lynet har slået ned. Jørgen siger, han er velkommen til at komme med ind i pejsestuen, hvor du sidder sammen med Johanna og venter så sultne som forårskåde stære, der har været på træk gennem det halve af verden. Johanna rejser sig, så snart han træder ind. Hun slentrer hen til ham og siger noget dæmpet og fortroligt til ham, mens hun giver ham et stort glas med cognac i. Det er det glas, Johanna indtil nu selv sad og nippede nervøst til med fødderne oppe under sig i en øreklapstol af smukslidt læder. Endnu en mand banker på. Også han beder, allerede inden han er kommet indenfor, om at få lov til at låne telefonen. Og også han bliver i stedet bænket med en cognac i pejsestuen. Du bemærker, hvordan Susanne forsøger at falde i snak med ham flere gange, men det er tydeligt, at han ikke er specielt lydhør overfor hendes tilnærmelser. Igen kommer den kvælende frygt krybende. Stakkels Susanne. Hun vil så gerne, og det ser så umuligt ud, at du næsten får tårer i øjnene. Udefra er det åbenlyst, at det aldrig vil gå mellem Susanne og denne Asker. De er på alle måder hinandens modsætninger fra inderst til yderst. Forskellen imellem dem skriger til himmelen: I deres måder at tale på, det de siger, måden de forsøger at smile høfligt til hinanden på og måden, de er klædt på... De er så fuldstændigt aldeles ude af trit med hinanden. Du stirrer ud på en blind plet på den anden side af det sorte vindue, hvor dit menneske vil komme fra om lidt. Og du ved jo godt, at sådan må det være, når man er en fortrængt del af nogens sjæl - også din Søren vil være en modsætning, du måske ikke vil kunne forstå. Hvordan mon han vil være? Det er egentlig lige meget... det der er vigtigt er, at du kan fornemme, hvordan han gerne vil have dig. Du vil gøre dit bedste. Du vil ikke blot buse frem, men give dig tid, trække vejret roligt og fornemme ham, før du handler. Du vil se, hvad han er for et væsen. Gøre dit bedste for at forstå ham. Lytte efter. Også efter det, han siger mellem linjerne. Finde på de rigtige historier at fortælle ham... Du falder hen, og glemmer de mange andre gæster i stuen omkring dig. I et stykke tid hører du blot nogen, der nynner en stille sang, før det går op for dig, at det er dig selv, der synger. Sæt dit eget præg på Adele ved at overveje følgende: Du bør kunne forklare de øvrige spilpersoner, hvorfor du aldrig hverken blev gift eller fik børn. Om du har noget familie, du er tæt på, og hvem det er, og hvor de bor. Hvorfor du har sådan et besynderligt navn, men alligevel taler perfekt dansk. Du bør kunne berette længe og malende om den slags kunst, du har besluttet dig for at beskæftige dig med. Du bør også have et par gode fortællinger klar om interessante mennesker, du har mødt på din vej: Fortælle hvad de sagde, og hvad de har betydet for dig. Du bør have mere kød på dit forhold til Jørgen Madsen og Johanna. Du vil uden tvivl blive spurgt om det.\n8 Adele Larousse - Følelse Side 3 Du har brug for en historie for at komme igennem denne aften. En historie, du kan fortælle, når de andre mennesker spørger til dit liv, men som samtidig er så åben, at du kan forme den efter Søren og hans ønsker, når han dukker op. Du holder fast ved, at du ikke er kommet her i huset ved en tilfældighed. Det virker for oplagt - især, hvis han er en intelligent mand. Så du beslutter dig for at være på ferie. Ud af det ene øre hører du Johannas hæse stemme fortælle, at hun bor i huset sammen med Jørgen, men at de ikke er sammen på den måde. De er bare fjerne slægtninge, og hun er her for at koble af fra jobbet. Det lyder som en god, bred løsning, du også selv kan bruge, og derfor præsenterer du dig for folk som en gammel ven, der er på ferie for at opleve den overrumplende natur. Du siger, at du kom for et par dage siden og skal være her i en uge. Du kommer her tit. I hvert fald fire gange om året... for at følge årstidernes skiften i Vesterhavets bølger. Hvorfor... hvorfor... hvorfor? Du må finde på, hvad du laver. Du kigger ned af din kulørte kjole. Smagfuld ja. Men afgjort kulørt. Det får dig til at sige, at du er kunstner, da reklamemanden spørger dig. Han følger heldigvis ikke op på sit spørgsmål, så du kan vente med at finde på detaljerne, til Søren kommer. Du ser, at Johanna hænger over reklamemanden igen. Hun fylder mere cognac på ham... det er selvfølgelig også en mulighed bare at drikke manden fuld og tage ham med magt, men hvis fyren virkelig ER reklamemand, kan han formentlig også tåle mere alkohol end de fleste. Du bør være klar til at diskutere ting som: Ny dansk film. Hvad der virkeligt betyder noget i livet. Husk: Tal med spil-lederen, hvis du er i tvivl om, hvad du må og ikke må hvornår. De spillere, der har en menneske-rolle i dette scenarie, spiller intrige-rollespil. Men det er dig, der skaber intrigen for dem. Du og din medsjæl spiller snarere fortællerollespil, og I kan et langt stykke hen ad vejen opfinde den begivenhed, der var skyld i brudet mellem menneskene for 20 år siden. Da dit menneske endelig kommer, er du rastløs og nervøs. Han banker på, og som med alle de andre gæster, er det Jørgen, der lukker ham ind. Søren skal ikke låne nogen telefon - han vil bare have tørvejr og står to sekunder senere dyndvåd i døren med rødt ansigt, duggede briller og et sejrssikkert smil, efter at han har overlevet novembernattens hærgen.»godaften i stuen,«smiler han.»nå. Det ser vel nok hyggeligt ud. Har I plads til en naturens knapt så muntre søn? Der er sgu ikke meget at grine af på en nat som den her.«han trækker sit regnslag over hovedet og giver det fraværende til Jørgen, der i stedet rækker ham en cognac at varme sig på. Du synes, han ser utroligt rar ud, men måske på et lidt for professionelt plan. Det virker lidt, som om han har lært at smile imødekommende, og egentlig ikke mener det alvorligt. Du tager en dyb indånding og tager dig sammen for ikke at rejse dig og gå ham i møde. Du ville jo netop vente og lure ham af. Han stiller cognacglasset på hylden og pudser sine briller i skjorten, mens han kigger rundt. Et kort øjeblik mødes jeres blik, og du mærker et stik af skuffelse, fordi du ikke møder nogen form for genkendelse i hans øjne... Søren scanner videre rundt blandt gæsterne i rummet. Pludselig stivner hans bevægelse, og da du følger hans blik, ser du, at han kigger på reklamemanden. Hans muskler stivner... han minder dig med ét om noget meget lille og loddent, der håber, rovdyret ikke har opdaget det. Så tømmer han sit cognacglas i én slurk og går hen til reklamemanden. Michael har ikke opdaget ham. Han står med ryggen til ham og roder distræt i bogreolen. Dit menneske tager tilløb. Samler mod. Så prikker han reklamemanden på skulderen og siger med en stemme, der er munter i toppen, men nedenunder fyldt med angst:»hvad Satan, Mikke. Det var da pudsigt, at vi lige skulle mødes her ved verdens ende, hvad?«\n9 Adele Larousse - Følelse Side 4 Når scenariet begynder sidder du og får det værre og værre med hele den her historie. Det er tydeligt, at Søren kender Michael rigtig godt. Så godt, at han straks går hen og tager ham om skulderen og ser ham dybt i øjnene. Han kender ham klart bedre, end mennesker normalt kender hinanden. Et sted i det bagerste af din jomfruelige bevidsthed former ordet bøsse sig. Du har aldrig tænkt det ord før nu, hvor det helt af sig selv dukker op til overfladen. Til gengæld ved du godt, hvad det betyder, og det gør dig så skrækslagen, at du må holde fast i bordet for ikke at besvime. Tænk hvis dit menneske er bøsse. Tænk, hvis Søren er forelsket i denne rædselsfulde mand, der hedder Michael. Tænk, hvis de genfinder deres kærlighed i løbet af aftenen og fuldstændig forsvinder ind i en art af følelser, du slet ikke har en chance for at deltage i. Hvis det sker, er du færdig, og det må ganske enkelt ikke ske. Du må stoppe denne Michael. Om du så skal voldtage Søren eller stoppe Michael væk i en sæk i kælderen, må du gøre noget. Ellers går alt galt. Igen mærker du kvælningsfornemmelsen i struben, som om livet allerede er ved at sive ud af dig. Det får dig til at tænke på, at det med besvimelsen måske slet ikke er nogen helt dårlig ide. Du kunne fingere en form for anfald og på den måde i hvert fald spolere den første gensynsglæde mellem de to... og i stedet overføre opmærksomheden til sig selv. Ja. Det vil du gøre. Det er ikke nogen særlig gennemtænkt plan, men det er dog i det mindste en plan. Kuverterne Sammen med denne del af spilpersonen har du fået tre kuverter med numrene 1, 2 og 3 på. I hver af kuverterne finder du et foto. Fotoet er en hjælp til dig til at finde på den bagvedliggende historie, hvis du vil bilde menneskene ind, hvad der skete med dem på natten for 20 år siden. Du må åbne kuverterne med en times mellemrum. Du må selv bestemme, om du overhovedet vil åbne dem. Du må selv bestemme, om du vil bruge de tre ting som afsæt til at snakke om dengang, eller om du vil bringe en eller flere af dem ind i virkeligheden. Hvis du gerne vil have dem med fysisk i nutiden i scenariet, skal du snakke med din spil-leder om det, så I er enige om, hvordan tingen dukker op. Adele er med til at sætte scenariet i gang. Gør det for fuld skrue og lad hende få lov at lufte sin indre Drama Queen. Pas på Adele ikke af den grund kommer til at sidde fast i en kliche som hysterisk, for hun er ikke ude på at virke sindssyg... hun vil bare have lidt opmærksomhed. Vær også opmærksom på Renes spiller i begyndelsen. Han vil måske begynde at fortælle en historie, og hvis han gør det, kan han få hårdt brug for bifald.\n10 Asker Henriksen A Det var tilsyneladende en helt almindelig onsdag aften i november, da Asker Henriksen nåede frem til villaen. Huset lå alene i mørket og regnen og spejdede efter ham fra toppen af sin bakke. Det lå helt ude ved det yderste af den jydske vestkyst, hvor havet lurede på at undergrave dets fundament og skylle det i sine grådige, forslugne bølger. På dette tidspunkt var Asker Henriksen endnu ikke rigtig klar over, hvad han skulle stille op med villaen. Men han havde ikke umiddelbart tænkt sig at beholde den. Han levede selv lige så alene som villaen, og selvom det kunne lyde som et godt match, hvor to enlige eksistenser kunne mødes, boede han i den anden ende af landet, og det så han ingen grund til at holde op med. Asker var ansat i sygehusvæsenet i hovedstadsområdet. Han var dygtig til sit arbejde. Så dygtig, at det ikke kun var ham selv, men også resten af de ansatte og overordnede, der kunne se det. Som en ekstra luksus kunne han også lide det arbejde, han var dygtig til. Han sang i badet hver morgen, og han gik fløjtende rundt på hospitalets gange i løbet af arbejdsdagen - også når den blev lang, fyldt med akut overarbejde og med stressede kolleger og angste pårørende til de patienter, han havde i sine hænder. Der var ingen tvivl om, at Asker gjorde en forskel i kraft af sin person for alle disse mennesker, og det var en kilde til stolthed, overskud og glæde, der holdt alle de andre ting på afstand. Det var jo ikke fordi, at Asker var ensom. I hvert fald ikke i ordets bostaveligste forstand. Han havde op til flere venner, som han gik i biffen og nød middage med. Nogle af dem var gift og havde familier, andre af dem var singler tæt på de 40, som han selv var. Og Asker havde selvfølgelig også familie i form af søskende og gamle forældre, som han nød at besøge til højtider og familiemiddage. Problemet var bare, at der aldrig var dukket en kvinde op, der kunne holde hans interesse fanget længe nok til, at han fik lyst til at lukke hende ind for alvor. I hvert fald ikke, siden han var først i 20 erne, og var flygtet fra en nærhed han dengang slet ikke mente sig i stand til at kapere. Den selvvalgte ensomhed betød, at Asker primært levede gennem sit arbejde, og det var alt andet lige en lidt ynkelig erkendelse at gøre sig - hvor givende dette arbejde så end måtte være. Nu var Asker på vej til Jylland på grund af noget familie: Villaen, han for nylig havde arvet, var tidligere ejet af en fjern grandtante, som han slet ikke anede eksistensen af. Ikke desto mindre dumpede der en dag et brev ind hos ham, som blev begyndelsen til lange advokatmøder om arv og testamente og mængder af underskrifter - og som nu foreløbigt endte i, at han var på vej til at besigtige sin nye ejendom. Hele vejen til det aller yderste af det aller mest vestligste af Jylland, havde han overvejet, hvad dælen han lige skulle stille op med sådan et skrummel af mursten, enlags-ruder og nedfaldstruende tagsten, der havde set sine bedste dage i et helt andet århundrede. Hvert menneske er en blanding af fornuft og følelse. Vi har alle en rationel og en emotionel side, der under optimale forhold hjælper hinanden med at få os gennem livet, så vi kan træffe de gode valg og fungere nogenlunde blandt andre mennesker. Mixet mellem fornuften og følelse er forskellig i hver enkelt af os. Nogle er dybt præget af det rationelle og bruger primært logik og argumenter til at forme deres valg. Andre giver sig i højere grad deres følelser i vold, vælger på intuitionen og tager en dyb indånding for at fornemme»hvad maven siger«, når de skal tage større beslutninger. Asker Henriksen er ikke et helt almindeligt menneske. Han består ikke som de fleste af os andre af en blanding af fornuft og følelse. Det gjorde han en gang - da han var barn og ganske ung. Men der skete noget ganske særligt dengang for tyve år siden, og det rystede ham i hans grundvold. Noget fik ham efter denne nat til at vælge markant side, så han nu både i det daglige og især i stress-situationer reagerer på den ene af de to måder. Der et dig, der skal tumle Asker Henriksen i dette scenarie. Og derfor er det valg, han tog dengang, nu dit: Valgte Asker at se på livet med Fornuft: en skarp, analytisk hjerne, eller går han i stedet til tilværelsen med Følelse: intuition og fornemmelse for menneskene omkring sig som den primære drivkraft? Der er ikke nogle af valgene, der er forkerte... du skal bare være parat til at spille dit valg helt ud i livet i scenariet, i den måde, du spiller Asker på i scenariet. Du skal huske, når du spiller Asker, at et tilvalg af de fornuftige værdier samtidig er et fravalg af de følelsesmæssige værdier (og omvendt). Når du har truffet dit valg, skriver du det på det stykke papir, du har fået fra spil-lederen og giver ham eller hende det tilbage, uden dine medspillere ser, hvad du har valgt. Herefter får du næste del af Asker Henriksens karakterbeskrivelse.\n11 Asker Henriksen - Fornuft Overlæge på Rigshospitalet Side 1 Asker så skeptisk efter taxaen, der blinkede til højre nede for enden af grusvejen og forsvandt over bakken. Da lysene fra bilen forsvandt, blev han for alvor opmærksom på, hvor mørkt, der egentlig var på landet, når man var helt derude, hvor gadelygterne holdt op med lyse efter 22 - især når det var en måneløs stormvejrsaften i november, og man stod nær kanten af Vesterhavet. Det regnede. Nej, det stod ned i kolde stænger, der trængte direkte ind bag hans italienske uldfrakke og helt ned i Lloyd-skoene. Det havde været en skidt taxatur. Chaufføren havde fra starten gjort det tydeligt, at han ikke var helt sikker på, hvor huset lå, og Asker havde ellers på forhånd skrevet adressen ned i sin notesbog for at være sikker på at nå frem. Chaufføren havde ikke en gang haft et Krak-kort i bilen, så han kunne slå Højderyggen 8 efter i registeret. Det var aldrig gået i København. En chaffør, der i hovedstaden havde behandlet sine kunder med et»jeg tror nok, det er her. Ellers ved jeg i hvert fald ikke, hvor det ellers skulle være«, ville ikke blive mange kilometer gammel hos Codan Taxi. Men sket var sket, og han var i det mindste nået frem i relativ god behold. Asker vendte sig mod stien op mod villaen, mens han greb efter nøglen i inderlommen. Sagt om Asker:»Asker Henriksen er en af morgendagens mænd for dansk sygehusvæsen. Vi håber, vi kan holde dig i afdelingen et stykke tid endnu, men vi er godt klar over, at dit hjerte primært banker for forskningen«- Prof. Victor Feltlack ved receptionen til Sørens 40 års fødselsdag.»når jeg ikke kan finde ud af, hvordan jeg skal forholde mig til min kones hysteri, plejer jeg at snakke med Asker. Han er fantastisk til at holde hovedet koldt og tænke klart.«- Jeppe Skovsen. Whist-makker.»Det der med at købe en ny computer kan jeg godt selv klare. Men når styresystemet driller, må jeg give op. Så ringer jeg til Asker.«- jarne Palludan. Svoger. Det var hans plan blot at tage en hurtig smut til Jylland og besigtige den gamle villa. Herefter ville han tage tilbage til den nærmeste større by, overnatte på hotel, holde møde med en ejendomsmægler næste formiddag, og fra starten få så klare linjer over betingelserne for, hvordan salget skulle foregå, at han helt kunne lægge denne sag bag sig og i en fagmands hænder. Der var travlt på Riget lige nu. Regeringen havde bebudet aktiv indsats mod ventelisterne, og det betød effektivisering over hele linjen. Ved at følge sin plan for salget, ville Asker kun miste en enkelt arbejdsdag, og han kunne være tilbage på vanlig stuegang allerede i morgen, torsdag. Villaen var stor og skrumlet som forventet. Den var i to etager, med kalket mur, der trængte til en ualmindeligt grundig håndværker, og selvom novembernatten var sort som i en brøndgravers røv, kunne man fra den smule lys, der brød mørket fra vinduerne i stueetagen se, at ruderne var duggede med frønnede rammer. Han så allerede overskriften»håndværkertilbud«for sig i den kommende salgsannonce. Det var, mens han rystede på hovedet over hele situationen og over det faktum, at han egentlig hellere havde været foruden denne Jyllandstur, at det slog ham, at der overhovedet ikke burde komme lys ud fra villaen. Tanten var død, og der var ingen, der ventede ham.»for satan da osse«, mumlede han til novembermørket og slog skuldrene op om ørerne for at få en smule ly for uvejrs-rusk. Så gik han på byboens stive ben op ad grusstien og kiggede fra foden af stentrappen op på skiltet på døren, hvor der stod:»madsen«... Det var ikke det navn, der burde stå. I hans udgave af verden, burde der have stået»gerda Sommer«, som var gran-tantens navn. Asker lod skuldrene synke og bandede endnu en gang. Denne gang både af taxachaufføren, og af sig selv, fordi han havde ladet hyrevognen slippe, før han havde sikret sig, at det var den rigtige adresse, han var blevet kørt til. Asker søgte læ ved husmuren og fandt sin mobiltelefon frem for at ringe til vognmanden og forlange, han kom tilbage og kørte ham hen til det rigtige sted. Han opdagede, at hans telefon var gået tør for strøm,\n12 Asker Henriksen - Fornuft Side 2 og ca. samtidigt blev hoveddøren lukket op, og en mand stak hovedet ud med et muntert»hallo. Hvem er det, der lurer i natten?«asker havde egentlig ikke lyst til at give sig til kende. Han var ikke meget for at hygge sig bare for hyggens skyld med fremmede mennesker, men han var på den anden side en ordentlig mand, der heller ikke brød sig om at skræmme andre ordentlige mennesker ved at gemme sig i deres private slyngroser... og derudover havde han deperat brug for at låne en telefon. Sådan gik det til, at han pludselig sad begravet dybt i en øreklapstol i en lun og stor stue med ild i pejsen, en rodet og uskøn blanding af andre lænestole stod strøet om små butler-borde, og han måtte hilse goddag til to kvinder, hvor den ene tilbød at tage hans frakke og forsvandt med den, mens den anden bød ham et glas cognac i et prangende glas.»nej, vi kan desværre ikke tilbyde dig at låne en telefon. Der må være et lyn, der er slået ned et sted. Skidtet virker ikke,«smilede hans vært og tændte sig en pibe, mens han smækkede et par ualmindeligt store fødder i ternede hjemmesko op på en slidt marokkopude.»johanna... hæld også en cognac op til mig... og en til Adele også. Jeg tror, hun gik op for at ordne et værelse til Asker. Han bliver jo nok nødt til at blive natten over.«og herefter konverserede Asker det bedste, han havde lært med sin vært, Jørgen Madsen. Han erfarede, at Jørgen Madsen var arbejdsløs, i midten af 50 erne, ernærede sig med småskriverier af artikler og lejlighedssange, og at han virkede som den mest tilbagelænede, rødhårede og runde mand med fuldskæg, Asker kunne komme i tanker om nogen sinde at have mødt. Ganske vist ville Asker langt hellere være på Hotel Merkur end her, men nu var skaden sket, og så var det grundløst at være indelukket og bitter. I stedet roste han cognacen og småsnakkede efter bedste evne - og netop den evne var ikke ringe efter 10 års stuegang. Det blev en uforglemmelig aften. Et mellemstort gæstgiveri ville være lykkelig for at få så meget uanmeldt besøg på en tilfældig onsdag i november, som man fik i denne private villa. Gang på gang kiggede enten Jørgen Madsen, Adele eller Johanna op, fordi en af dem syntes at have hørt dørhammeren, og i løbet af et par timer blev stuen fyldt med folk, der var strandet i ingenmandsland, som han selv var: En reklamemand med en bil, der var gået i stå. En mand, der trods årstiden tilsyneladende var på cykelferie og blot tilfældigt bankede på for at søge husly. Der kom også en mand med høje tindinger, der var på research til et skoleprojekt, samt en usympatisk kvinde, der var på aftenvanding og blot»faldt forbi, fordi der så så hyggeligt ud nede fra vejen«. Det gjorde Askers hjerne helt blank at prøve at forstå, hvordan man overhovedet kunne finde på at trænge sig ind på fremmede menneskers enemærker, fordi det»så hyggeligt ud«, og kvinden var i det hele taget påtrængende hjertelig og uden ret mange sociale hæmninger. Hun lignede en luksushippie, der ikke havde indset, at 70 erne var et overstået kapitel. Det havde aldrig været klædeligt med kvinder, der ikke forstod, at de burde klædte sig efter deres alder, og hende her var langt mere ungdommelig og flagrende klædt på, end det var godt for en kvinde på den forkerte side af de 40 at være. Hun forsøgte pinagtigt at suge alt for meget opmærksomhed til sig, og hvis det ikke var fordi, der også havde været endnu en kvindelig gæst, der for alvor havde bragt hans ligevægt på prøve, havde han formentlig sat hende på plads fra begyndelsen. Askers umiddelbare mål med denne aften: Egentlig ville Asker blot have small-talket sig gennem aftenen, men Ibens ankomst har rystet ham. Han er nødt til at finde ud af, hvorfor. Han er nødt til at komme overens med dette møde fra fortiden, så han kan lægge det bag sig og genoprette sin ro. (Husk, at dette er Askers udgangspunkt for scenariet. Afhængigt af, hvad der sker for ham i løbet af aftenen, kan du sagtens lade ham ændre planer undervejs). Asker ville sige om sig selv, at han er: En intelligent mand, der gør sit bedste. Han ville mene, at han er dygtig til at holde hovedet koldt, når andre mennesker brænder sammen på grund af nerver og ukontrollerede følelsesudvbrud. Han er en mand, der tænker før han taler, så han er sikker på, han kan holde sit ord. Det var i forvejen et besynderligt selskab, der var samlet i huset, men\n13 Asker Henriksen - Fornuft Side 3 at Iben også skulle være i blandt dem, var så godt som usandsynligt. Han havde ikke set Iben siden den dag, hvor de begge var 22, og de sagde farvel til hinanden - og til det ene kærlighedsforhold, der stadig spøgte i hans hjerne, som det, der måske kunne være blevet til noget. Hun lignede sig selv bortset fra, at den ungdommelige selvtillid var vokset til en moden ro. Hun var stadig langbenet, velklædt og udstrålede stadig naturlig stil og et godt hoved - også selvom hendes første replik til det samlede selskab var:»hvor pinligt er det lige at tage fejl af rute 69 og rute 96 i en busplan?«så havde hun med et smil rystet på det blonde hår og taget imod sit glas med cognac - hun var kommet så sent, at der ikke var flere ordentlige glas, så hendes drink blev serveret i et vandglas - og så vendte hun sig mod selskabet og begyndte at give hånd til alle. Verden stod stille, da hun opdagede ham. Asker glemte helt at trække vejret, da hun først rakte hånden frem mod ham med et smil. Hendes øjne flakkede i en brøkdel af et sekund, da hendes hukommelse bladrede kartoteket af gamle og glemte venner og bekendte igennem, og da hun genkendte ham, stivnede smilet. Hun trak langsomt hånden til sig igen og sagde»det er jo dig, Asker.«med en stemme, der pludselig var lav og porrøs. evægelsen, da hun trak hånden til sig, idet hendes instinkt valgte, at hun ikke skulle røre ham, var en sjælden smerte, han havde gemt bort. Som han troede, han var vokset fra. På samme måde som han dengang troede, han var vokset fra hende. Asker og Iben har en fælles forhistorie. Deres forhold er ikke beskrevet i detaljer i, og det er for at give jer selv en mulighed for at forme dem og skabe et reelt forhold til hinanden. Du og Ibens spiller er velkomne til selv at fortælle minder frem efter følgende få regler (husk, at det at finde på ikke er et mål i sig selv. Det er et middel til at få rollespillet med Iben til at fungere): I må finde på søde anekdoter og glade minder. Når noget er sagt er noget sagt. Hvis den anden af jer ikke er enig, skyldes det, at vedkommende husker det anderledes. I må ikke finde på voldsomme skænderier. I må ikke finde på ting, der handler om den nat, I slog op. Spil-lederen har veto. Han eller hun kan timeoute og sige, at noget ikke skete, som I synes. Hvis der senere i scenariet dukker noget op, som spil-lederen siger er sandt, og som går på tværs af jeres historie, må I have husket forkert... eller pyntet på virkeligheden. Hvad husker Asker fra sin tid med Iben? Asker husker ikke rigtig noget. Han har heller ikke prøvet synderligt, men der var vist nok noget om, at deres brud var ret voldsomt. Der skete et eller andet, der fik det til at gå i stykker, som han har glemt. Det nytter ikke at hænge sig i fortiden. Sket er sket, og der blev sikkert begået nogle fejltagelser og sagt nogle uoverlagte ting, men dem kan man ikke bruge til meget. Det er klart Askers holdning, at det i stedet gælder om at se fremad og være konkret.\n14 Asker Henriksen - Fornuft Side 4 Inderst inde Du har allerede lært en del om Askers personlighed. Nu er det på tide, du træder endnu et skridt nærmere Asker - derind, hvor han ikke altid selv har lyst til at komme, og hvor han måske især er, når han er alene... og når han har fået et ekstra glas rødvin indenfor lægekittelen Det er op til dig selv, i hvor høj grad, du vil bruge denne del af ham i scenariet. Ja, det var en særlig tid. Ja, du var en helt særlig pige, der var klogere, sjovere, mere udfordrende og dejligere end de andre. Og ja, måske var jeg bare skræmt af dit tilbud om at få dit hjerte og din livslange loyalitet på et fad - for det var jo i realiteten sådan, det kunne have været. Du skal ikke tro, det var nemt at forlade dig. Du var så uhæmmet sikker på dine følelser. Mens jeg indså, jeg i virkeligheden blot jagede en fantasi, når jeg troede, du var kvinden i mit liv, stod du skræmmende klippefast i din erklæring af en udødelig kærlighed, som jeg på det tidspunkt ikke var i stand til at tro på. Jeg kunne ikke tro, du mente det... og den dag i dag er jeg stadig i tvivl om, om du i virkeligheden ikke bare var voldsomt ramt af hormoner. Der er gået 20 år siden den uhyggelige nat, og jeg er stadig ikke blevet klogere. Det er jo ikke et spørgsmål om, at der ikke er andre kvinder derude, og jeg er godt klar over, at jeg ville kunne blive relativt lykkelig med en hvilken som helst af dem. Især med den forståelse for de respektive mennesketyper, jeg har fået siden dengang. Jeg ville vide, hvor jeg skulle sætte ind for at gøre hver enkelt af disse kvinder lykkelig sammen med mig. Det, der nager mig, er bare, at det på en eller anden måde ville være for nemt. Og jeg er ikke sikker på, det er godt for mig at få det alt for nemt i livet - trods alt. Det var sateme ikke nemt at have et forhold til dig. Så meget er sikkert. Og måske var det din kompromisløse fandenivoldskhed og din unikt stædige elsken mig på trods af alt, der netop kunne være netop den udfording, mit intellekt egentlig burde have. Det ændrer ikke på, at det dengang var det rigtige valg. Dengang var jeg ikke udviklet som menneske i den grad, jeg er nu. Og dengang kunne jeg ikke rumme dig. Hvis jeg skal være helt ærlig, tror jeg heller ikke, jeg ville kunne rumme dig i dag. I løbet af aftenen har Asker fundet ud af følgende om de andre, der er til stede: Iben arbejder på en stor skole i Odense. Hun er ikke gift. Hun har heller aldrig været det, og hun ikke har børn. Sanne er sygeplejerske. Hun har ingen familie og erklærer åbent, at hun hele tiden har øjnene åbne for at score en mand. Det er hende, der bare kom forbi. René arbejder med noget, hvor han har med børn at gøre. Michael arbejder på et stort reklamefirma i København, der især tager sig af direct marketing. Søren arbejder med et eller andet i musikbranchen. Han kender i hvert fald forsangeren fra DAD. Adele er kunstner af en slags. Hun har vist en interesse indenfor mange felter. Johanna er ansat som konsulent og rejser meget. Når spillet går i gang: Sidder Asker og taler fraværende med Jørgen. I virkeligheden lytter han mere efter, hvad Iben fortæller Rene.\n15 Asker Henriksen - Følelse Sygeplejerske på Rigshospitalet Side 1»Mon ikke, det er der, jeg skal af?«asker pegede fra taxaen op mod en villa, der lå på toppen af en bakke og tronede i novemberstormen. Den mindede ham om noget, han havde set i en film engang. Han kunne ikke lige huske titelen, men det var noget med en dreng, der brændte inde.»jo. Det kan da godt være. Der ligger ikke mange af den slags store huse herude af,«svarede taxachaufføren, og drejede ind til siden. Vinduesviskerne piskede hen over ruden, mens Asker betalte, og han lynede godt op i den vindtætte jakke, før han steg ud:»tak for turen. Det var hyggeligt at høre lidt mere om Tornager... jeg ringer bare efter dig igen, hvis det viser sig at være forkert«. Og vognmanden smilede og nikkede og gav Asker sit direkte nummer, så han var fri for at skulle ringe via centralen. Det var først, da han stod alene tilbage og kiggede efter taxaen, at han bemærkede, hvor koldt og mørkt, der egentlig var. Vinden slog direkte ind på hans cowboybukser, og den var klar til at fryse hans blod til is på få sekunder efter sin lange rejse over havet. Regnen styrtede ned, som om skyerne var sprunget læk, og hans hår klistrede allerede til panden, mens de første dråber fra vandet sev ned under kravet og fik ham til at gyse. Lyset fra villaen var det eneste, der brød mørket, hvor end han så, og det fik den store gamle bygning til at stråle på samme måde som en bavne i krigstid. Asker slog sig for panden med håndfladen. For fanden da. Det hus, han havde arvet lå jo øde, og det kunnne på ingen måde være denne villa, der tydeligvis var beboet. Det var bare hans egen smag for gotisk drama og skumle mursten, der havde fået ham til at ønske sådan. Asker greb telefonen for at ringe til sin nye taxa-ven (håbede på, at han kunne huske nummeret, for han havde selvfølgelig ikke fået det skrevet ned), men opdagede så, at han igen havde glemt at oplade telefonen, som altid havde det med at gå kold, når han netop havde allermest brug for den. Det tog ikke mange sekunder for ham at træffe en beslutning: Det så ikke ud til, at der kørte mange biler på vejen nær Tornager efter klokken 22, og der boede formentlig flinke mennesker med varm kaffe og telefon oppe i den hyggelige villa.»gad vide, hvad man byder uventede gæster på vestkysten?«grinede han og småløb op og bankede på, mens vandet trængte ind i hans kondisko. Døren blev åbnet af en smilende, rund og rødhåret mand, der et øjeblik virkede Asker sært bekendt. Det var på den anden side ikke nogen ny oplevelse for ham, for han var god til at huske ansigter, og gennem årene havde han været tæt på rigtig mange rødhårede mænd omkring de 50 år, der var endt på den akutte afdeling.»godaften. Ja, jeg vil jo nødigt trænge mig på, men jeg ville høre, om I måske har en telefon, jeg kan låne?«sagde Asker til manden, mens han gravede sin egen døde telefon frem fra frakkelommens dyb:»min egen løb desværre tør for batteri«.»ja, jeg kan desværre ikke hjælpe dig med nogen telefon, for vores er også røget. Jeg tror, det var da lynet slog ned for en times tid siden. Men jeg kan da tilbyde dig en kop cognac og et ly for regnen. Mit navn er Jørgen Madsen«, sagde husets ejer og stak en bjørnelab frem til hilsen.»mange tak, men jeg vel nu helst ikke være til ulejlighed, jeg...» begyndte Asker, men blev afbrudt af en mørkhåret kvinde, der dukkede op bag Jørgen og præsenterede sig som Johanna:»Det er du heller Sagt om Asker:»Aldrig har jeg fået bedre okseculotte, end jeg har fået i aften. Asker, du har igen overgået dig selv i et køkken!«- Else Kindlich. ekendt»tak for utrolig venlig og kompetent behandling i forbindelse med vores søns indlæggelse. Som forældre til et handicappet barn oplever vi tit, at der bliver talt ned til Nikolaj. Det skete ikke her. Nikolaj blev behandlet som alle andre, og det er vi dybt taknemmelige for.«ole og ente Tobiasen.»Jamen han stiller jo altid op. Når der skal males, når der skal passes børn, når der skal laves mad, og når der skal festes. Han er næsten lidt for god af sig. Det er da utroligt, der ikke har været en pige til ham«- Karoline. søster.\n16 Asker Henriksen - Følelse Side 2 ikke«, sagde hun.»jeg går op og reder op til dig med det samme. Det er ikke et vejr, man kan være bekendt at efterlade skibsbrudne ude i... og Jørgen har mere cognac, end det er sundt for Adele og jeg at drikke alene.«jørgen slog ud med armen og viste Asker ind i en stor dagligstue. Den var gæstfrit indrettet med mængder af hyggelige lænestole om små borde og en stor pejs, der afgav helende strålevarme til hans kolde kinder, da han valgte en øreklapstol tæt ved ilden.»det er næsten som en engelsk klub«, smilede Asker og cirklede det smukke cognacglas, han fik i hånden. Væsken snurrede som en malstrøm af flydende rav dernede, og da han taknemmeligt stak næsen ned mod glasset, slog en rund og krydret duft op derfra, som fik den sidste rest af betænkeligheder ved at trænge sig på til at forsvinde. Han nåede jo nok det hele. Ganske vist havde han kun taget en enkelt dag fri for at få et første kig på huset og vurdere, hvad i alverden han skulle stille op med det, men han var sikker på, de ville forstå det hjemme på afdelingen, når han ringede i morgen og måske bad om en ekstra dag. Det ordnede sig nok. Det gjorde det jo altid, og han var gudskelov på en gang, hvor man tog menneskelige hensyn og hjalp hinanden. Allerede på dette tidspunkt var aftenen ved at udvikle sig til et eventyr af den slags, Asker elskede, og som han kunne brodere videre på og underholde kollegerne om i timevis over en stak øl. En tilfældighed havde bragt ham ind i dette lille Paradis, der lå ved randen af det truende Vesterhav og var så helt sit eget. For tre timer siden kendte han ikke en sjæl i Tornager, og nu kendte han allerede Taxa-Ole, der havde tre børn med tre forskellige, skønne kvinder, og nu sad han og drak god cognac og drak kaffe med Jørgen, Johanna og Adele, der også alle var søde og imødekommende mennesker. Adele sagde ganske vist ikke så meget, men sad mest og nynnede en gammel evergreen for sig selv, mens hendes smukke øjne holdt øje med døren. Måske ventede man endnu flere gæster? Et smil, der opstod direkte fra den spontane glæde ved at være i live lige her og lige nu bredte sig på Askers ansigt, og han begyndte så småt at overveje sine fremtidsplaner med villlaen endnu en gang. Måske var det ikke nødvendigt at sælge den? Hvis huset nu var stort nok, kunne han måske leje noget af det ud og beholde et værelse til sig selv som feriebolig, så han ind i mellem kunne komme tilbage til Tornager og møde sine nye venner? Eller måske var det på tide at tænke helt nyt i forhold til, hvor i landet, han skulle bo? Lige nu syntes mange nye veje at åbne sig. Asker ville sige om sig selv, at han er: Et glad og ukompliceret menneske, der tager en dag af gangen og forsøger at møde mennesker, som de er. Han er en livsnyder, der kommer langt for sin beskedne løn som sygeplejerske.\n17 Asker Henriksen - Følelse Side 3 Men eventyret var kun lige begyndt. Og der blev langt mere at fortælle kollegerne, end selv Askers levende fantasi kunne forestille sig. For der kom ganske rigtigt flere gæster i løbet af aftenen. Faktisk mange flere gæster, der alle søgte mod lyset i villaen i ly fra kulden. Til sidst sad der 9 mennesker og snakkede på kryds og tværs af hinanden og drak cognac i skæret fra pejsen. landt gæsterne var en mand, der var ved at researche noget om egnen til et skoleprojekt. Her var også en fyr, der var gået i stå lige netop hernede på vejen, og så var der to ganske særlige mennesker, han især havde lagt mærke til: Susanne og Iben. Susanne var tilsyneladende den lokale læge. Hun faldt forbi efter et sygebesøg i nabolaget (det måtte være et vidt begreb herude, tænkte Asker. Han havde jo selv forgæves set efter tegn på liv langs hele horisonten). Umiddelbart burde de to have en masse at snakke om, og Jørgen præsenterede dem da også hjerteligt for hinanden. Men Susanne viste sig at udmærke sig ved, at hun var en af de meget, meget få kvinder, som Asker fra første øjekast virkelig ikke brød sig om. Der var noget, der skurrede. Noget i kemien i mellem dem, der var helt, helt forkert. Han følte, at hun var et koldt menneske. Og da han rørte hendes hånd til goddag, fornemmede han, hvor lidt medfølelse den samme hånd måtte møde sine patienter med. Hun var en læge af den slags, der burde bruge sin tid på at forske. Hun burde ikke arbejde i et lille lokalsamfund blandt småsyge børn, der havde lige så meget brug for et beroligende klap på hovedet, som for en recept på penicilin. Det værste var næsten, at hun tydeligvis ikke selv fornemmede denne mislyd i mellem dem - det understregede blot kvindens totale mangel på situationsfornemmelse, at hun tværtimod brugte store ressourcer på at tale til ham om alt lige fra vejret til den seneste udvikling af kræftbehandling. Og imens smilede hun stift - og kun med munden. Smilet nåede ikke en gang op i hendes øjne og da slet ikke til hendes hjerte. Og derudover forhindrede hun ham i at komme til at tale ordentligt med Iben. Iben... Lige pludselig havde hun bare stået der og stirret på ham. For også hun var strandet i Jørgens hus, efter at hun havde taget fejl af to busruter væk fra Tornager. Han var ikke et øjeblik i tvivl om, at det var hende. Hun så ikke ud til at være ældet en dag, siden den dag for omkring 20 år siden, de havde forladt hinanden. Hun duftede sødt af blomster og forår, og pludselig kom minderne væltende tilbage i fragmenter. Mens han så hende tøve, genkende ham og trække hånden tilbage i overraskelse over at finde ham netop her, huskede han følelsen af at holde hende i hånden, mens de gik hjem fra en fest hos vennerne, hørte hende le, når han forsøgte at efterligne det sure postbud. Så for sit indre blik, hvordan kjolen gled op i brisen nede ved søen og afslørede hendes sommerbrune ben, der bare blev ved og ved. Hvad i alverden var der dog sket? Hvorfor havde han ikke holdt kontakten? Hvorfor havde han ikke givet dem en chance til? Hans blik søgte hendes hånd, der gudskelov ikke bar nogen glat guldring... hvorfor var det dog gået galt imellem dem? Og hvorfor stirrede hun på ham på den væmmelige forstenede måde i stedet for bare at komme hen og give ham et knus? Asker og Iben har en fælles forhistorie. Deres forhold er ikke beskrevet i detaljer, og det er for at give jer selv en mulighed for at forme dem og skabe et reelt forhold til hinanden. Du og Ibens spiller er velkomne til selv at fortælle minder frem efter følgende få regler (husk, at det at finde på ikke er et mål i sig selv. Det er et middel til at få rollespillet med Iben til at fungere): I må finde på søde anekdoter og glade minder. Når noget er sagt er noget sagt. Hvis den anden af jer ikke er enig, skyldes det, at vedkommende husker det anderledes. I må ikke finde på voldsomme skænderier. I må ikke finde på ting, der handler om den nat, I slog op. Spil-lederen har veto. Han eller hun kan timeoute og sige, at noget ikke skete, som I synes. Hvis der senere i scenariet dukker noget op, som spil-lederen siger er sandt, og som går på tværs af jeres historie, må I have husket forkert... eller pyntet på virkeligheden.\n18 Asker Henriksen - Følelse Side 4 Inderst inde Du har allerede lært en masse om Askers personlighed. Nu er det på tide, du træder endnu et skridt nærmere Asker - derind, hvor han ikke altid selv har lyst til at komme, og hvor han måske især er, når han er alene... og når han har fået et ekstra glas øl indenfor vesten. Det er op til dig selv, i hvor høj grad, du vil bruge denne del af ham i scenariet. Det er lørdag aften ude i byen, hvor de andre mænd af min slags går i byen med hinanden, scorer 20-årige blondiner og drikker sig til stenaldermænd i fadøl og årgangswhisky. Det er også lørdag aften her på min altan, hvor jeg sidder med benene på kanten og varmer min tredje pilsner. Og jeg kunne jo godt have været derude med de andre mænd og kaldt dem the boys og hustlet omgange. Nogen ringede faktisk oven i købet og spurgte mig. Men det var ikke den rigtige aften. Det er bedre at sidde her og holde enmandsfest. Med min egen stille skumringsskål og mine tanker. Du dukker normalt op omkring øl nummer 5. I dag ligger du åbenbart lige under huden, for allerede, da jeg knapper den tredje op og lader blikket løbe langs byens horisont, gør mit hjerte opmærksomt på din tilstedeværelse. Med et stik og fornemmelsen af, at der er noget, der mangler. Det er ikke sådan, at det er lige præcis DIG, jeg savner... men mere en følelse af følelsesmæssig intimitet... Et par øl længere henne ved jeg imidlertid godt, at det er dig, det handler om. For du er den eneste, jeg har lukket så langt ind, at mit hjerte har fået en chance for at se dig. Den stakkels muskel. Måske tror mit hjerte faktisk, at der kun er en eneste kvinde i verden. Et øjeblik har jeg dårlig samvittighed over, at jeg ikke har lukket andre ind, som det kunne lege med, men det er omsonst. Jeg burde ikke engang have lukket dig ind, men på det tidspunkt vidste jeg ikke bedre. Jeg vidste ikke, at der er så meget mere power på mine følelser, end der tilsyneladene er på andre mænds. Jeg knuser folk, og jeg knuser mig selv, hvis jeg ikke passer på. Du sårede mig så satans meget den nat, og selv om der er gået 20 år, falder forsvarsværkerne stadig sammen for mig en aften som i aften. Så kommer smerten, som i det mindste minder mig om, at jeg er i live. Jeg kigger ned i ølkassen på altanen. Og jeg ved, at jeg om et par håndfulde mere af de grønne vil falde om i en søvn, der er lykkeligst, hvis den er så tung, at du ikke kan trænge igennem. Prinsesse. De andre gæster: Ud over Sanne og Iben tænker Asker om de øvrige i selskabet... At Rene er en røver. En skørtejæger af rang, der ikke lægger skjul på, at han synes, Iben er interessant, og som ikke fatter, at hun ikke er interesseret i ham. At Søren og Michael kender hinanden... og at han selv synes, han har set dem begge to før... det er sikkert igen det der med gamle patienter og deres besøgende pårørende... At Jørgen er et meget imødekommende menneske, der er langt mere intelligent, end han lige lader til. Han ser sit, men holder sin kæft med det, han ser. Når spillet går i gang: Sidder Asker og taler fraværende med Jørgen. I virkeligheden prøver han mere at fornemme, om Iben er seriøst begravet i sin samtale med Rene, eller om hun i virkeligheden har noget af sin opmærksomhed rettet mod ham.\n19 Iben Strindberg A Det var onsdag, den dag Iben Strindberg så forkert i køreplanen og tog fejl af to rutebiler med numrene 69 og 96. Ikke alene var det en onsdag. Det var en onsdag nat klokken i november, så da hun indså sin fejltagelse, var der bælgsort på landevejen, hvor hun stod og ventede forgæves på at komme tilbage til Århus og derfra videre hjem til Odense. Der blæste en halv pelikan stik fra vest. Vinden jog direkte ind fra Vesterhavet, som brølede gennem stormen. egge lyde var så kraftige, at de næsten fortrængte den torden, der satte trumf på den infernalske larm, og for at gøre det hele rigtig skidt, piskede en solid regn skråt ned fra den vrede himmel. Det var en regn af den slags, der tydeligvis havde styrke til at blive ved med at vælte ned resten af natten, og som kunne tage modet fra selv den mest ihærdige survival-fanatiker. Iben Strindberg var ikke survival-fanatiker. Hun var ansat på en stor kommuneskole i Odense, og hun ville meget gerne tilbage til den, så hun allerede fra i morgen tidlig igen kunne forholde sig til gårdvagt, problemer med 10.C og planlægning af skolens december-arrangementer frem for at stå 12 kilometer udenfor Tornager i Vestjylland og vente på en bus, hun godt vidste aldrig ville komme. Iben havde været i den lille by Tornager for at besøge en barndomsveninden Jeanette, der var flyttet dertil for at følge sin nye mand, som var ansat på en stor tømmerhandel. Det havde betydet, at veninden selv havde mistet sit arbejde, og reelt ikke ville kunne finde et nyt indenfor sit fag. Det var forbløffende få korrespondenter i russisk, der var brug for i omegnen af Tornager. Det havde ikke været et nemt besøg for nogen af dem. Iben havde talt med meget store bogstaver om at smide et godt arbejdsliv - ja, et liv i det hele taget - ud med badevandet for at drage med en tilfældig mand til en af de ødeste afkroge af Danmark. Og veninden havde forsvaret sig med, at det ikke var en hvilken som helst mand, hun havde fuldt til Tornager. Det var en mand, hun ville kunne holde ud at blive gammel med, og selvom det var et forslidt argument, havde det alligevel fået Iben til at holde sin kæft. Hun var ikke ganske ung længere. Heller ikke gammel, men i hvert fald så gammel, at hun aldrig ville få den familie, hun altid havde taget for givet, hun skulle have. Den slags krævede jo netop... en mand. Og dem havde hun ikke mange liggende på lager af. Desværre. Resten af aftenen blev holdt i en hyggelig og neutral tone. Næste gang de mødtes ville alt være glemt, men Iben var glad for, hun på forhånd havde takket pænt nej til at overnatte... hun var i hvert fald glad for beslutningen, indtil hun stod på landevejen i novembernatten og først opdagede, at hun havde kigget i den forkerte køreplan, da bussen tilbage til Tornager for længst var kørt. Det var på samme tidspunkt, at hun også opdagede, at hun havde glemt sin mobiltelefon hos veninden. Hun forbandede sine lidt for høje city-sko og de tynde nylonstrømper, og så begyndte hun at gå tilbage i den retning, hun mente, Tornager lå i. Hvert menneske er en blanding af fornuft og følelse. Vi har alle en rationel og en emotionel side, der under optimale forhold hjælper hinanden med at få os gennem livet, træffe de gode valg og fungere blandt andre mennesker. Mixet mellem fornuften og følelse er forskellig i hver enkelt af os. Nogle er dybt præget af det rationelle og bruger primært logik og argumenter til at forme deres valg. Andre giver sig i højere grad deres følelser i vold: De vælger på intuitionen og tager en dyb indånding for at fornemme»hvad maven siger«, når de skal tage større beslutninger. Iben Strindberg er ikke et helt almindeligt menneske. Hun består ikke som de fleste af os andre af en blanding af fornuft og følelse. Det gjorde hun en gang - da hun var barn og ganske ung. Men der skete noget ganske særligt dengang for tyve år siden, og det rystede hende i hendes grundvold. Noget fik hende efter denne nat til at vælge markant side, så hun nu både i det daglige og især i stresssituationer reagerer på den ene af de to måder. Der et dig, der skal tumle Iben Strindberg i dette scenarie. Og derfor er det valg, hun tog dengang, nu dit: Valgte Iben at se på livet med Fornuft: en skarp, analytisk hjerne, eller går hun i stedet til tilværelsen med Følelse: intuition og fornemmelse for menneskene omkring sig som den primære drivkraft? Der er ikke nogle af valgene, der er forkerte... du skal bare være parat til at spille dit valg helt ud i livet i den måde, du spiller Iben på i scenariet. Du skal huske, når du spiller Iben, at et tilvalg af de fornuftige værdier samtidig er et fravalg af de følelsesmæssige værdier (og omvendt). Når du har truffet dit valg, skriver du det på det stykke papir, du har fået fra spil-lederen og giver ham eller hende det tilbage, uden dine medspillere ser, hvad du har valgt. Herefter får du næste del af Iben Strindbergs karakterbeskrivelse.\n20 Iben Strindberg - Fornuft Rektor på skole i Odense Side 1 Iben Strindberg. Inspektør på folkeskole i Odense.»Føj, hvor er her koldt. Jeg bliver jo syg. Chancen for at nå tilbage til Odense inden i morgen er minimale... hvad gør jeg? Jeg har overhovedet ikke tid til at ligge en uge i sengen med maveforkølelse efter det her!«... Iben havde altid haft en dårlig vane med at tale med sig selv, når hun skulle overveje en situation. Og sådan var det i høj grad nu.»der kommer næppe nogle biler på dette tidspunkt. Og jeg har overhovedet ikke lyst til at tage op at køre med en vildt fremmed mand på denne tid af døgnet.«hvorfor havde hun også glemt den telefon? Det lignede hende ikke. Der plejede at være orden i håndtasken, men det måtte være fordi, hun var blevet så oprevet af at diskutere med Jeanette. Det havde ikke været rart. Det var forfærdeligt at opleve den gamle veninde blive midaldrende og blød og tilsyneladende være oprigtigt ligeglad med den karriere, hun havde brugt ti år på at skabe - bare på grund af en mand. Det havde svaret til, hvis hun i sin tid selv var blevet hængende i den lærergerning, hun slet ikke havde det godt med i stedet for at kæmpe for inspektørstillingen... Og det var jo ikke fordi, Iben syntes, der var noget galt med mænd, men bortset fra at nogle af dem var mere sympatiske end andre, kunne den ene vel være lige så god som den anden. Og det var netop derfor både uhensigtsmæssigt og fuldstændigt ude af kontekst, da Jeanette pludselig angreb hende ved at hive Ibens gamle ungdomsforelskelse frem som argument og sige»jamen Iben. Jens er jo bare min version af din Asker. Ham var du da også parat til at følge til verdens ende dengang.«og det var jo rigtigt. Iben havde været fuldstændig fortabt i Asker. Men det var dengang. Hun var 20 år ung og naiv og havde ikke nogen reel fornemmelse af, hvordan voksne mennesker indgår relationer med hinanden. Hun vidste ikke, hvordan man langsomt bygger op og lærer hinanden at kende - bøjer af og sliber kanter for at få hverdagen til at køre. Iben rystede på hovedet af sig selv i regnen. For hun var jo ikke dummere, end at hun godt vidste, hun reagerede, som hun gjorde, fordi der stadig var ar tilbage. Efter Asker og et voldsomt og pludseligt brud, hun ikke længere kunne huske årsagen til. Det var da utroligt, så mørkt, der var. Selv da hun havde gået i et kvarter var det stadig ikke til at se en hånd for sig - hendes øjne burde ellers for længst have justeret sig ind efter de forhåndenværende lysforhold eller mangel på samme.»det går jo ikke, det her Iben. Det er fuldstændigt uholdbart. Du bliver syg,«gentog hun, mens hun gik langs vejen. Normalt ville Iben aldrig have banket på til en fremmed villa, der lå på et afsides sted langt ude på landet. Hun var alt for forsigtig til at give sig andre mennesker i vold på den måde. Og hvis det ikke havde været på grund af de høje sko, de tynde strømper, mørket, regnen, blæsten, angsten for at blive syg, den glemte telefon og uviljen mod at vende tilbage til Jeanette, havde hun sikkert heller ikke gjort det. Men lagt sammen var alle disse ulemper værre end selv det at spørge om hjælp. Og derfor åndede hun lettet op, da der endelig var lys at se fra et hus på toppen af en bakke ud mod Vesterhavet. Sagt om Iben:»Iben Strindberg har formået at højne glæden ved at gå i en kommuneskole i storbyen. Mens hun har været ved roret, har flere og flere valgt at sætte deres børn i den kommunale frem for i private skoler. Det ser vi som et solidt tegn på kvalitet«. - orgmester Kalle Erhardtsen ved indvielsen af den nye idrætshal.»jamen jeg holder så meget af Iben. Hun lover aldrig noget, hun ikke kan stå 100 procent inde for. Man ved, hvor man har hende og føler sig sikker sammen med hende«. - Helle Vejnø. Veninde»Iben er en sej pige. Hun siger sin mening, og der bliver ikke fejet noget ind under gulvtæppet dér. Nej, hun er gæv, er hun!«- Hans Strindberg. Far.»Jeg var sammen med Iben et par måneder. Hun er svær at komme ind på livet af, men hun er jo sådan en kvinde, enhver mand med karriere drømmer om at gifte sig med«- Lasse Skjødt Hansen.


Min Søsters Børn I Sneen | DVD Film | Dvdoo.dk\nFakta om Min Søsters Børn I Sneen\nVores brugere har bedømt Min Søsters Børn I Sneen DVD til\nhelt fantastisk film, alle burde se dem\nHos dvdoo.dk har vi et godt indblik i film og tv-serier og vores udvalg af Dvd-film omfatter et stort antal genrer. Vores sortiment indeholder Dvd-film indenfor hver eneste genre, lige fra actionfilm til romantiske film.\nInteressen skinner særligt igennem, hvis holdningerne er forskellige og diskussionen når loftet. Det er specielt også denne interesse, der knytter os sammen og gør, at vi er på hjemmebane, når vi anbefaler gode TV-serier og film.\nRigtig god fornøjelse med at se Min Søsters Børn I Sneen. Vi håber du får en fabelagtig oplevelse.\nVi har været forhandler af musik, film og spil siden vi blev etableret i 1999, og derfor er vi i dag den ældste filmbutik i Danmark. Sammenligner man dvdoo med de andre markeder, er vi derudover også blandt landets ældste onlineshops. Det var som DVD onlinebutik, vi startede op. Og i årenes løb, mens lidenskaben for nye filmformater og film blot blev ved med at vokse, begyndte en kærlighed for musik og spil at spire. Så det var klart for os, at både spil og CD'er blev en del af dvdoo.dk's sortiment.\nHos dvdoo.dk har vi fokus på at kunden får en god oplevelse. Og den brancheerfaring, som vi med tiden har samlet, har givet os et detaljeret billede af, hvilke ønsker vores kunder har, når de besøger vores webshop. Der skal overhovedet ikke være nogen tvivl om vores store interesse i og passion for musik, film og spil og vi håber denne lidenskab tydeliggøres, og præger dig når du kommer forbi vores underholdningsunivers.\nSpørgsmål til film, musik eller spil kan du ofte finde gode svar på i vores store FAQ. Er du stadig i tvivl er du selvfølgelig altid velkommen til at tage fat i vores kundeservice som er parat til at assistere dig per telefon eller via e-mail. Dvdoo.dk ønsker dig rigtig god fornøjelse med dit besøg i vores netbutik.


Skal jeg skrive til ham? - Martin Østergaard\nDette emne har 4 svar og 3 stemmer, og blev senest opdateret for 2 år, 8 måneder siden af hexia D trix.\n22. oktober 2019 kl. 18:53 #24161\nNå, min fyr fra kliche-dilemmaet er nu gået og jeg sidder tilbage med en masse følelser og spørgsmål.\nFørst vil jeg lige give lidt baggrund…han er den første mand jeg har forelsket mig i efter min eks, som jeg gik fra for 2 år siden, og jeg forelsker mig ikke nemt. Det virkede som om mit hjerte var trygt der hos ham og at han gengældte forelskelsen. Men efter blot et par uger blev der pludseligt stor kontrast imellem vores stadig kærlige møder, hvor der også blev snakket fremtid (fra hans side altid), og indimellem meget kolde, ja faktisk grusomme udmeldinger fra hans side (fx kunne han pludseligt skrive at vi var bollevenner..ved ikke om det var i sjov…men alligevel, eller han kunne sige at jeg ikke var helt voksen (jeg er 36år, studerer på universitetet og har ingen børn)) og mangel på nærhed og kontakt. Jeg ved endnu ikke hvad der skete, men det kulminerede i at han skulle til Fyn for at besøge familie…og, fik jeg senere at vide, en gammel kvindelig klassekammerat. Her fik jeg straks en skidt mavefornemmelse, en mavefornemmelse, som blev bekræftet af at han ikke svarede mig før efter han sad i bilen påvej hjem og ikke havde været online i de 5 timer de havde været sammen. Han havde sin datter med sig, så jeg ikke i tvivl om at han ikke på den måde var sammen med hende, men der var noget fishy ved det hele. Han kom da også først hjem langt over datterens sengetid, hvilket heller ikke ligner ham. Nå, men jeg udtrykte min utryghed og at jeg behøvede at snakke med ham. Det blev ikke til noget fordi datteren dagen efter selvfølgelig ikke kunne falde i søvn og han foreslog ikke et andet tidspunkt. Dagen efter endte han det med den begrundelse at han ikke mente at han kunne leve op til mine forventninger om en kæreste (vi var endnu ikke helt kærester, men havde aftalt eksklusivitet og ærlighed imellem os) og at han havde brug for alenetid…\nJeg sidder nu med en helvedes masse ubesvarede spørgsmål, som jeg godt ved at jeg sandsynligvis ikke får svar på. Men jeg har stadig lyst til at udtrykke mine følelser for ham. Lyst til at fortælle at jeg ikke syns det er iorden at afslutte det over messenger, at åbne døre for andre inden det var afsluttet imellem os, at jeg føler at jeg har fejlbedømt ham og det vi havde sammen. Men hvis jeg gør det, mister jeg så blot værdighed?? Eller er det sundt og godt at lade ham vide at hans dårlige opførsel ikke er gået ubemærket hen?\nHan skrev en sød farvel-besked, hvor han skrev at han var meget glad for mig og ville savne mig, men at han bare var i en periode/situation i sit liv hvor han ikke havde overskud til at skulle berolige og være i kontakt. At han kører træt i kontakten på et tidspunkt. Jeg føler dog ikke at det er den egentlige grund. Og han er jo på facebook meget ofte uanset – åh gud tænk hvis han er derinde for at skrive med hende og det netop er derfor han så ikke var på i de 5 timer hvor de var sammen (min hjerne kører på højtryk).\nHåber at i kan hjælpe!!!??\n22. oktober 2019 kl. 22:48 #24162\nHan har helt klart sluttet relationen med dig. Det eneste jeg kan sige er at jeg ikke tror på det vil ændre noget at du fortæller ham de her ting. I det hele taget så skal vi vidst bare forlige os med at vi ingen kontrol har over hvad andee vælger at gøre eller føler. Lige meget hvad vi gør eller siger, så kan vi ikke gøre noget ved den situation. Svært når man har følelser. Det eneste vi kan gøre er at lade den ligge og gøre noget bedre for os selv. Give os selv compassion.\n22. oktober 2019 kl. 23:01 #24163\nJa, du har ret…! Sidder bare tilbage med en følelse af at han skal vide at jeg er klar over at han har været en lort. Ved ikke helt hvorfor..måske fordi jeg gerne vil ændre noget i ham. Få ham til at se at det da ikke var iorden, få ham til at mærke at jeg ikke er dum og har respekt for mig selv. Eller blot for selv at få closure. Jeg ønsker ikke at få ham igen! Ikke nu hvor jeg mere og mere klart kan se at jeg har fejlbedømt ham og muligvis også hele situationen imellem os.\n23. oktober 2019 kl. 09:24 #24164\nEr det så ikke bedre at slå fast over for dig selv hvad dine standarder for mænd er fremadrettet og så holde fokus på hvad du er værd næste gang du får lyst til at lære en mand at kende? Hvis du kan løbe eller nogen anden motion du er glad for kan det være en god kanal at sluse vreden ud med.\n26. oktober 2019 kl. 13:47 #24185\nHan lyder meget usund og jeg tror, du skal være virkelig tilfreds med at det er stoppet 😉\nEr du lidt vred på dig selv fordi du har været (for) naiv/tillidsfuld osv?? Det er menneskeligt og du har noget at bebrejde dig selv. Tværtimod, hvem orker relationer, hvor formålet er at bruge hinanden!! Lillehjertes forslag er en god måde at komme af med vreden på.


DSB lod handicappet mand vente halvanden time i toget - TV 2\nDSB lod handicappet mand vente halvanden time i toget\n11. okt. 2015, 18:59\nDSB lod handikappet mand vente halvanden time i toget\nFredag aften måtte kørerstolsbrugeren Søren Meinert vente på DSB Handicapservice i en time og tyve minutter på Aalborg station.\nHan havde taget toget fra Esbjerg til Aalborg og havde på forhånd bedt DSB Handicapservice om hjælp til at komme ud på perronen.\nMen i Aalborg var DSB langt fra klar til at tage i mod Søren Meinert.\nKør til Hjørring\nNi minutter før ankomsten til Aalborg fik Søren Meinert nemlig at vide, at kørestols-liften i Aalborg ikke virkede.\nDerfor ville DSB have ham til at blive 40 minutter længere i toget og køre videre til Hjørring. Han fik at vide, at de i Hjørring ville hjælpe ham ud og derefter køre ham turen tilbage til Aalborg.\n- Det synes jeg jo vitterlig var verdens dummeste idé, for det giver jo ingen mening at sætte mig af i Hjørring for at fragte mig tilbage til Aalborg. Det virker fuldstændig omsonst, siger Søren Meinert, der til daglig arbejder som gymnasielærer.\nMen Søren Meinert kom ikke til Hjørring. Stik imod DSB's melding, kørte toget nemlig slet ikke videre fra Aalborg.\nI stedet måtte han blive i toget, hvor han kunne se, at problemet med kørestols-liften var, at den stod på det forkerte spor.\nDet endte med at tage DSB en time og 20 minutter at flytte liften til det rigtige spor og få Søren Meinert ud på perronen.\nHos Dansk Handicap Forbund genkender de problemet.\nDe kalder det et stort problem, at DSB Handicapservice er for langsomme. Og i følge Lena Nielsen fra Dansk Handicap Forbund sker det også, at DSB helt glemmer at møde op på den aftalte station.\n- DSB skal hidkalde folk udefra til at betjene liftene. Og hvis toget for eksempel bliver forsinket, så går der noget maskineri i gang, som let kan gå galt, siger Lena Nielsen, der er næstformand i Dansk Handicap Forbunds bygge- og trafikpolitiske udvalg\nDSB's regionchef i Nordjylland Jørgen D. Rasmussen beklager, at Søren Meinert måtte vente på assistance i en time og tyve minutter.\n- Vi vil helt klart følge op med vores underleverandører i næste uge, og evt. finde ud af, hvad vi skal have tilpasset. Der er i hvert fald noget, der ikke har fungeret som det skulle, siger Jørgen D. Rasmussen til TV 2 Nord.


Tag med på dybt vand i Holbæk Museums escape room | Dit Holbæk\nHer vil man som gæst opleve at være besætning på det transatlantiske handelsskib ‘Den gode Hensigt’ fra 1700-tallet. Man er loyale mod kaptajnen og er derfor blevet slået bevidstløse og låst inde i kaptajnens kahyt. Her finder man ud af, at kaptajnen har gemt et lager af våben, som man kan bruge til at genvinde kontrollen over skibet og komme ud, inden det er for sent.\nKaptajnen på skibet “Den Gode Hensigt”. Foto: Museum Vestsjælland


Prioriterer idræt og bevægelse i dagtilbuddene - Slagelse Kommune\nPrioriterer idræt og bevægelse i dagtilbuddene\nIdræt og bevægelse har stor betydning for børns udvikling. Derfor har Børne- og Ungeudvalget i Slagelse Kommune netop afsat 200.000 kr. årligt til idrætspartnerskaber mellem de lokale foreninger og dagtilbuddene. Partnerskaberne er med til at bringe mere og anden bevægelse ind i dagtilbuddenes hverdag samtidig med at børnene inviteres til tidligt at blive en del af et aktivt foreningsliv. Prioriteringen af bevægelse i dagtilbuddene vækker også begejstring hos Danmarks Idrætsforbund (DIF).\nSiden 2018 har Slagelse Kommune arbejdet målrettet med at skabe mere bevægelse i dagtilbuddene ved at lave idrætspartnerskaber på tværs af dagtilbud og idrætsforeninger. Bevægelsesindsatsen betyder bl.a., at medarbejdere fra dagtilbuddene har fået ny viden og inspiration til mere bevægelse og idræt i løbet af dagen. Samtidig har idrætsforeningerne lavet idrætsforløb i dagtilbuddene.\n- Det er vigtigt, at børn bliver præsenteret for mange forskellige typer bevægelse og idrætsgrene, så de oplever glæden ved at bevæge sig i en tidlig alder. Det kan have stor betydning både for motorikken, indlæringen men også det sociale i at være en del af et hold eller lave noget i samspil med andre, siger formand for Børne- og Ungeudvalget Helle Blak. (F)\nSjovt at bevæge sig\nGenerelt har der været stor tilfredshed med idrætspartnerskaberne, som fra 2018-2020 primært har været målrettet førskolebørnene. Flere dagtilbud har udtrykt, at de gerne vil have endnu mere bevægelse og idræt og meget gerne også for de yngre børn, som nu også bliver en del af tilbuddet.\n- Partnerskaberne giver noget ekstra til vores og børnenes hverdag. Det giver både ny inspiration til andre typer af bevægelsesaktiviteter, som vi kan supplere med, og så bliver børnene udfordret motorisk på en ny måde, som selvfølgelig er med udgangspunkt i, at det skal være sjovt at bevæge sig, siger Bettina Hansen leder af Sygehusets Børneinstitution i Slagelse.\nVære sammen om en aktivitet\n- Vi er rigtig glade for samarbejdet med daginstitutionerne. Det giver os en god mulighed for at komme ud og vise vores idræt, og vigtigheden af at bevæge sig og være sammen om en aktivitet. Selvom man måske ikke lige kan ramme en bold eller lave en god serv, så er idræt og bevægelse jo meget mere end det. Det vigtige er, at vi er sammen og har det sjovt, mens vi bevæger os, siger Jeppe Knudsen ungdomsformand i Slagelse Badminton Klub.\nHåber flere lader sig inspirere af Slagelse\nAt Slagelse Kommune prioriterer indsatsen og nu fast afsætter 200.000 kr. årligt til idrætspartnerskaber vækker også begejstring i Danmarks Idrætsforbund (DIF)\n- Vi er rigtig glade for at se, at man i Slagelse Kommune prioriter idræt og bevægelse allerede i dagtilbuddene. Idrætspartnerskaberne er med til at sikre glade børn gennem leg, bevægelse og idræt. Det bidrager direkte til udviklingen af børnenes motoriske fundament samtidig med, at samarbejdet mellem de lokale foreninger og daginstitutioner styrkes, hvilket åbner familiernes øjne for, hvilke muligheder der er i det lokale foreningsliv. Vi håber, flere kommuner vil kigge i retning af Slagelse og lade sig inspirere til at få prioriteret idræt og bevægelse så tidligt som muligt, siger Liselotte Byrnak, Konsulent på skole- og dagtilbudsområdet i Danmarks Idrætsforbund.\nBettina Hansen leder af Sygehusets Børneinstitution i Slagelse\nTlf 24 96 06 50\nJeppe Knudsen ungdomsformand i Slagelse Badminton Klub\nTlf. 21 46 08 98\nLiselotte Byrnak, Danmarks Idrætsforbund\nTlf. 22 63 45 61\nPrintet fra www.slagelse.dk onsdag, 18 maj 2022\t18:17.\nOphavsretten tilhører Slagelse Kommune. Informationerne må alene bruges til egen og ikke kommerciel brug. Siden kan findes på adressen https://www.slagelse.dk/nyt-og-presse/nyheder/2020/december/prioriterer-idraet-og-bevaegelse-i-dagtilbuddene


Hvad skal man have med til et babyshower? - DAMU\nHvad skal man have med til et babyshower?\nPosted on marts 21, 2022 By admin\nHvis du planlægger et babyshower for en veninde, er der nogle få ting, du skal overveje. Hvis du gerne vil skabe den bedste dag for din veninde, som noget hun kan kigge glad tilbage på, så kan du læse med i denne artikel. Vi har nemlig skrevet om nogle ting, du kan have med til dit babyshower.\nDu skal bruge noget babyshower pynt til arrangementet, afhængigt af hvilket tema du vælger. Hvis du ønsker at gå mere klassisk til værks, er papirlanterner og lyserøde eller blå balloner altid et godt indslag. Du kan også prøve noget som at hænge serpentiner op i farverne fra babyens børneværelse. Hvis du er på udkig efter noget lidt mere festligt, så kan du også få fat i oppustelige babyer eller storke. Uanset hvilken vej du vælger, skal du sørge for, at dekorationerne afspejler temaet for baby showeret.\nMan medbringer typisk også en gave, når man skal til babyshower. Derfor skal du finde ud af, hvad du skal give for en gave til din veninde, der er gravid. Du kan enten vælge noget, der er nyttigt, som f.eks. et sæt babytøj, eller du kan vælge noget til hende og give hende en gavekurv med ting som lotion og spa-produkter. Hvis du ikke er sikker på, hvad du skal give, så spørg andre, der skal til festen. Måske I kan gå sammen om en gave eller spørge hvad de har med, så du ikke ved et uheld kommer til at købe det samme.\nSidst men ikke mindst skal du medbringe mad til baby showeret. Det kan være alt fra lette fingermadder til et helt måltid, afhængigt af hvornår på dagen festen er, og hvor mange mennesker der deltager. Du kan enten lave maden selv eller bestille den fra et cateringfirma. Uanset hvad, så sørg for, at der er nok til jer alle. Det kan være alt slags mad eller måske noget, som du ved at den gravide bare elsker. Det kan være lækre snacks eller en flot kage. Med disse ting i baghovedet burde du være klar til baby showeret.\nPrevious PostPrevious Gode råd til at finde den bedste 4G router\nNext PostNext Sportsmassage


Feriehuse & ferielejligheder ved den norditalienske adriaterhavskyst (Italien) | TUIvillas.com\nFeriehuse & -lejligheder ved den norditalienske adriaterhavskyst\nEn feriebolig ved den norditalienske adriaterhavskyst koster i gennemsnittet USD 672 i lavsæsonen, i hovedsæsonen USD 928 pr. uge. Denne prisangivelse gælder for hele boligen og ikke pr. person, og samtlige obligatoriske ekstraomkostninger er medberegnet i prisen.\nUforglemmelig ferie i Italien med en ferielejlighed ved den norditalienske adriaterhavskyst\nMed en ferielejlighed ved den norditalienske adriaterhavskyst er I klar til oplevelser for hele familien. Venedig er områdets store kulturattraktion med seværdigheder, som tiltrækker besøgende fra hele verden. Samtidig kan I glæde jer til den dejlige natur i denne del af Italien, som blandt andet omfatter floden Po og mange skønne sandstrande.\nSe Venedig – og kom tæt på havet med jeres feriebolig\nVenedig byder på en perlerække af kulturhistoriske oplevelser, og byen markerer sig som noget helt særligt – allerede før I kommer ind til byen. I ankommer nemlig til centrum med den venezianske vandbus vaporetto, med vandtaxi eller til fods, og derefter gribes I hurtigt af byens vuggende rytme og de små labyrintiske gader. Strandøen Lido di Venezia adskiller Venedigs lagune fra Adriaterhavet, og med en feriebolig i dette område har I rig mulighed for at sejle på opdagelse mellem lagunens mange små øer.\nFornøjelser nær stranden for hele familien\nVenetos kyst ved i norditalien byder på flere eftertragtede badesteder. Lido di Jesolo er kendt for sine brede sandstrande, og Bibione er en velordnet strand med god service, som er særdeles populær blandt børnefamilier. Har I lyst til at opleve en strandby med en ældre bykerne og et rigt lokalt liv, bør I besøge Caorle. Byen byder også på et charmerende torveliv, fiskerbåde og et stort udvalg af lokale restauranter, som selvfølgelig har fisk på menuen.\nFeriebolig i skønne Italien - book online\nØnsker I, at jeres feriehus skal have et privat og lokalt præg og samtidig være af høj kvalitet? Så har I mulighed for at leje en spændende bolig gennem TUI Villas. På TUIvillas.com finder I mere information om hvordan I let vælger og booker drømmeboligen.\nCa. 55 m², 2 soveværelser, 1 badeværelse, Kæledyr tilladt (maks. 1), TV, hav ca. 150 m, parkeringsplads\nPorto Santa Margherita, Adriaterhavskysten Norditalien\nCa. 100 m², 3 soveværelser, 2 badeværelser, Kæledyr tilladt (efter anmodning), satellit-TV, wifi, vaskemaskine, opvaskemaskine, strand ca. 600 m, parkeringsplads\n4,4 af 5 (132 gæsteanmeldelser)\nFerielejlighed til op til 2 personer, ca. 40 m², 1 soveværelse, Bolig-nr. 2170025\tForhåndsvisning fra USD 307/uge\nFerielejlighed til op til 2 personer, ca. 40 m², 1 soveværelse, Bolig-nr. 2170026\tForhåndsvisning fra USD 357/uge\nFerielejlighed til op til 4 personer, ca. 70 m², 2 soveværelser, Bolig-nr. 2179466\tForhåndsvisning fra USD 389/uge\nFerielejlighed til op til 4 personer, ca. 60 m², 2 soveværelser, Bolig-nr. 2170027\tForhåndsvisning fra USD 424/uge\nFerielejlighed til op til 4 personer, ca. 70 m², 2 soveværelser, Bolig-nr. 2170028\tForhåndsvisning fra USD 479/uge\nFerielejlighed til op til 6 personer, ca. 90 m², 3 soveværelser, Bolig-nr. 2170029\tForhåndsvisning fra USD 563/uge\nCa. 40 m², 2 soveværelser, 1 badeværelse, Kæledyr tilladt (maks. 2), TV, strand ca. 200 m, parkeringsplads\nSottomarina, Adriaterhavskysten Norditalien\nCa. 50 m², 2 soveværelser, 1 badeværelse, kæledyr er ikke tilladt, kabel-TV, internet, wifi, opvaskemaskine, strand ca. 200 m, parkeringsplads, fælles pool\nLido di Pomposa, Adriaterhavskysten Norditalien\nCa. 120 m², 3 soveværelser, 2 badeværelser, Kæledyr tilladt (maks. 1), TV, vaskemaskine, opvaskemaskine, rygning ikke tilladt, sandstrand ca. 500 m, parkeringsplads\nDuna Verde, Adriaterhavskysten Norditalien\nCa. 28 m², 2 soveværelser, 2 badeværelser, kæledyr er ikke tilladt, internet, wifi, strand ca. 450 m, parkeringsplads, fælles pool\nCa. 34 m², 2 soveværelser, 2 badeværelser, kæledyr er ikke tilladt, internet, wifi, opvaskemaskine, strand ca. 580 m, parkeringsplads, fælles pool\nCa. 50 m², 2 soveværelser, 1 badeværelse, Kæledyr tilladt (efter anmodning), satellit-TV, vaskemaskine, opvaskemaskine, sandstrand ca. 500 m, fælles pool, Top Host 2021


Udstøbningsarbejde - bfa-ba.dk\nDe største arbejdsmiljøproblemer i forbindelse med udstøbningsarbejde ved in situ støbning af beton er de belastninger, der kommer af tunge løft og belastende arbejdsstillinger ved arbejdet, risikoen for ulykker, samt støv og vibrationer.\nUndgå manuel transport og skovling af beton.\nEtablér stillads eller konsoller i den rigtige arbejdshøjde , så uhensigtsmæssige arbejdsstillinger imødegås når der skal støbes.\nBrug så vidt muligt selvkørende maskiner ved overfladebehandlingen, så man minimere vrid, skub og træk.\nKøre- og gangarealer skal være adskilt og plane med afrettede overflader, så der ikke er risiko for, at betonbil eller pumpe kan skride og vælte.\nI forbindelse med udpumpningsarbejdet må ingen personer passere eller opholde sig i umiddelbar nærhed, da slangen kan ”slå” sig.\nHvis der er risiko for nedstyrtning, når der arbejdes i højden på formen, skal der anvendes kollektive sikkerhedsforanstaltninger så som rækværk, net eller lignende.\nI forbindelse med udstøbning er der risiko for støv- og vibrationsbelastninger.\nMindsk vibrationsbelastningen ved at bruge et teknisk hjælpemiddel til at trække vibratorer op og ned i formen. Og brug vibratorer med så lav en vibrationsfrekvens som muligt.\nDer skal altid anvendes et CE-mærket høreværn i forbindelse med arbejdet med vibratorerne. Brug fx den type af høreværn, der muliggør kommunikation mellem hinanden, så man sikrer kommunikation mellem de personer der styrer kran eller betonpumpe og de personer der udstøber.\nMan skal beskytte sig mod støv og spøjtetåger. Både de der opstår i forbindelse med arbejdet med udstøbning og efterbehandling samt ved den efterfølgende rensning af maskiner og værktøj.\nHent Udstøbningsarbejde - printversion\nHent Udstøbningsarbejde - trykversion